**NOU**

**DOCUMENTE NECESARE**

**pentru preschimbarea permisului de conducere emise de Regatul Unit al Marii Britanii si Irlandei de Nord cu document similar românesc**

Pentru preschimbarea permisului de conducere, solicitantul va trebui **să depună personal**, la serviciul public comunitar pe a cărui rază de competenţă teritorială are domiciliul sau reşedinţa, **dosarul de preschimbare** a permisului de conducere, care trebuie să conţină următoarele documente:

1. a) **permisul de conducere național** eliberat de autorităţile Regatului Unit al Marii Britanii si Irlandei de Nord, **în original și traducerea legalizată în limba română a acestuia sau documentul care atestă pierderea, furtul sau lipsa justificată a permisului de conducere**. În cazul încare acest document nu este întocmit în limba română, se depune și traducerea legalizată în limba română a acestuia);
2. b) **documentul de identitate** (original și copie) – pentru cetăţenii români sau **documentul care atestă, la momentul solicitării, dreptul de rezidenţă legală pe teritoriul României** (original și copie) – pentru cetăţenii statelor membre, precum şi pentru membrii de familie ai acestora, care nu sunt cetăţeni ai statelor respective sau **documentul care atestă la momentul solicitării, dreptul de şedere legală pe teritoriul României**(original și copie) – pentru străini;

După primirea şi verificarea dosarului de preschimbare a permisului deconducere se restituie solicitantului documentul de identitate.

1. c) **cererea tip**, al cărei model este prevăzut în Anexa nr. 4,completată lizibil, cu majuscule, precum şi semnătura;
2. d) **dovada plăţii contravalorii permisului de conducere – 89 lei**(CEC Bank, BCR, ghiseul.ro),
3. e) **În cazul în care se solicită un permis de conducere cu o nouă valabilitate administrativă**, dosarul de preschimbare a permisului de conducere trebuie să conţină şi **documentul emis de o unitate de asistenţă medicală autorizată(fișă medicală)**din care rezultă că titularul este apt să conducă autovehicule din categoriile menţionate în permisul de conducere prezentat pentru preschimbare. Lista unităţilor medicale autorizate este disponibilă pe site-ul Ministerului Sănătăţii(<http://www.ms.ro>).
4. f) **documentul „driving record”** care certifică valabilitatea pe categorii, a permisului de conducere, informații privind starea dreptului de a conduce, precum și un **cod de validare(check code)** cu ajutorul căruia Serviciul public comunitar regim permise de conducere și înmatriculare a vehiculelor să poată verifica autenticitatea documentului. Solicitantul obține aceste informații de pe platforma pusă la dispoziție de către autoritățile britanice in acest scop, accesând site-ul instituției Driving license&Vehicle Registration la adresa: **https://viewdrivingrecord.service.gov.uk/driving-record/licence-number.**